CONTRACT INDIVIDUAL DE MUNCĂ
 NR.________  din   "____"____________2025__    

Universitatea de Stat din Moldova (în continuare USM), abilitată cu dreptul de organizare a studiilor universitare, ciclul III doctorat, cu sediul în mun. Chişinău, str. Mateevici, 60, denumită în continuare "Angajator", în persoana Rectorului Igor ȘAROV, profesor 

universitar, doctor,  pe de o parte, şi dl (dna)__________________________________________________________________________,
                                                                               (nume, prenume, titlul științifico-didactic)

confirmat în calitate de conducător de doctorat membru al Școlii Doctorale____________________________________________________, 
                                                                                                                                      (denumirea Școlii Doctorale)
denumit(ă) în continuare "Salariat", pe de altă parte, conform  prevederilor articolelor 45-94 din Codul muncii, aprobat prin Legea nr.154-XV din 28 martie 2003, au încheiat prezentul Contract individual de muncă, convenind asupra următoarelor:
1. Salariatul este angajat în calitate de conducător științific pentru coordonarea activității a                   studenți-doctoranzi, dintre care
                                                                                                                                              (a indica numărul total de doctoranzi) 
sunt la studii:            
a) cu frecvență ____________________;
                                                            (a indica numărul)

b)  cu frecvență redusă _____________. 
                                 (a indica numărul)

2. Locul de muncă de bază al salariatului __________________________________________________________________________
                                                     
______________________________________________________________________________________________________________                                                                                                                  
                                                                                                           (denumirea instituției, subdiviziunea)
3. Munca este în regim de plată cu ora:
a) de bază;
b) prin cumul.
4. Numărul total de ore pentru anul academic 2025-2026 constituie ________ore.
5. Prezentul Contract individual de muncă îşi produce efectele din data semnării și este valabil pe perioada unui an academic.
6. Salariatul are următoarele drepturi:
6.1.  drepturi prevăzute în alin.(1) al art.9 din Codul muncii;
6.2.  alte drepturi :
a) să participe la competiţii pentru granturi doctorale;
b) să participe la selecția candidatului la doctorat pentru o poziție vacantă și  îndrumarea respectivului student-doctorand;
c) să coordoneze activitatea studentului-doctorand pe tot parcursul studiilor universitare de doctorat (mai puțin eventualele perioade de întrerupere a acestora), conform autonomiei profesionale şi universitare, respectând exigenţele programului de studii universitare de doctorat şi interesele profesionale ale studentului-doctorand, urmând finalizarea în termen a programului de pregătire a studentului-doctorand;
d) să monitorizeze stagiile de pregătire ale studentului-doctorand în străinătate şi să avizeze raportul/rapoartele de stagiu;
e) să motiveze participarea studentului-doctorand la conferinţe, workshop-uri, seminarii ştiinţifice de specialitate etc.;
f) să stabilească componența comisiei de îndrumare a studentului-doctorand în urma consultării cu acesta; 
g) să monitorizeze, în comun cu comisia de îndrumare, desfăşurarea activităţii de cercetare a studentului-doctorand prin atestarea anuală obligatorie;
h) să refuze îndrumarea studentului-doctorand în condițiile în care este pus fără voia sa într-un conflict de interese; 
i) să solicite Consiliului Școlii Doctorale întreruperea relației de conducere a studentului-doctorand, pe baza unor motive bine întemeiate; 
j) să fie supus unei evaluări interne şi externe imparţiale, conform metodologiei în voguare; 
k) să fie familiarizat cu rezultatele evaluării interne și externe;
l) să stabilească componența comisiei de doctorat;
m) orice alt drept care rezultă din Regulamentul instituțional cu privire la doctorat și H.G. nr. 1007/2014 și din alte acte normative referitoare la studiile universitare de doctorat.
7. Salariatul este obligat:
7.1.  să îndeplinească obligaţiile prevăzute în alin.(2) alart.9 din Codul muncii;
7.2.  să îndeplinească alte obligaţii: 
a) să asigure studentului-doctorand, pe tot parcursul studiilor universitare de doctorat, o îndrumare științifică, profesională și deontologică adecvată; să-i ofere consultații periodice, care să să maximizeze șansele finalizării studiilor universitare de doctorat în termen;
b) să monitorizeze modul în care studentul-doctorand își îndeplinește activitățile didactice și de cercetare; 
c) să evalueze obiectiv, riguros activitatea și rezultatele studentului-doctorand; inclusiv rapoartele ştiinţifice ale doctorandului, și să le aprobe doar dacă are deplina încredere că acestea au un conţinut ştiinţific original; 
d) să semneze Fișa academică a studentului-doctorand și s-o propună spre aprobare la Consiliul Școlii Doctorale;
e) să asigure respectarea standardelor de calitate și de etică profesională, inclusiv de asigurarea originalității conținutului tezei de doctorat;
f) să depună diligențele necesare pentru implicarea doctorandului în proiecte de cercetare; 
g) să evite apariția unor conflicte de interese în conducerea studentului-doctorand.
h) să sprijine mobilitatea academic a studenților-doctoranzi; 
i) să participe la activitățile organizate de Școala Doctorală și Consiliul Ştiințific şi să stimuleze participarea doctoranzilor în aceste manifestări;
j) să elaboreze fișa disciplinelor și curricula conform planului de învățământ;
k) să perfecteze în termen actele necesare pentru activitatea realizată;
l) să-şi actualizeze permanent fişa conducătorului de doctorat, în vederea evaluării periodice; 
m) să coordoneze elaborarea, de către studentul-doctorand a  minim 5 publicații științifice înregistrate în depozite electronice internaționale, naționale și instituționale, din care cel puțin 3 articole publicate în minimum 2 reviste științifice aprobate de Agenție și minimum 2 comunicări la conferințe publicate în lucrările acestora, din care una internațională;
n) să aprobe inițierea procedurii de susţinere publică a tezei de doctorat, numai dacă are ferma convingere că aceasta este o lucrare originală şi autentică, cu conţinut ştiinţific adecvat;
o) să mențină legătura cu studentul-doctorand pe tot parcursul studiilor;
p) să propună exmatricularea studentului-doctorand, cadă acesta a pierdut legătura cu Universitatea sau a comis anumite fraude în procesul de cercetare;
q) să evalueze dosarul de examinare a studentului-doctorand pentru susținerea tezei de doctorat;
r) să îndeplinească obligaţii prevăzute în contractele de studii doctorale.
8. Angajatorul are următoarele drepturi:
8.1.  drepturi prevăzute în alin.(1) al art.10 din Codul muncii;
8.2.  alte drepturi:
a) stabilește condițiile de desfășurare a studiilor universitare de doctorat, întreruperea și prelungirea acestora, înmatricularea și exmatricularea studentului-doctorand;
b) urmărește modul în care conducătorul de doctorat își respectă obligațiile ce decurg din calitatea de conducător de doctorat, prevăzute în actele normative naționale și instituționale și își respectă obligațiile ce și le-a asumat prin prezentul Contract;
c) stabilește pentru fiecare an universitar cuantumul remunerării conducătorilor de doctorat pentru ghidarea doctoranzilor, în funcție de evoluția costurilor instruirii, în contextul cadrului economic și legal de la momentul respectiv.
9. Angajatorul este obligat:
9.1.  să îndeplinească obligaţiile prevăzute în alin.(2) al art.10 din Codul muncii;
9.2.  să îndeplinească alte obligaţii stabilite de Codul muncii, de alte acte normative, de convenţiile colective, de contractul colectiv de muncă şi prezentul Contract individual de muncă, printre care :
a) să organizeze studiile universitare de doctorat; 
b) sa elaboreze planurile de învăţământ în conformitate cu obiectivele programelor de studii, astfel încât să asigure o pregătire profesională în corespundere cu standardele educaţionale în vigoare;
c) asigură condiții organizatorice și tehnice adecvate de studiu și cercetare, prin punerea la dispoziția conducătorului de doctorat a infrastructurii de care dispune Universitatea pentru documentare și cercetare;
d) organizează susținerea publică a tezei de doctorat; 
e) asigură confidențialitatea datelor cu caracter personal ale conducătorului de doctorat, conform legii; 
f) monitorizează și evaluează activitatea conducătorului de  doctorat pe parcursul studiilor de doctorat; 
g) remunerează conducătorul de doctorat, în cuantumul și la datele stabilite de instituția care oferă salarizarea. 
10. Condiţiile de retribuire a muncii salariatului: 
10.1. Remunerarea muncii conducătorului se va efectua pentru coordonarea studenților-doctoranzi: 
·  60 de ore academice pe an pentru coordonarea unui student-doctorand la studii cu frecvență; 
· 45 de ore academice pe an – pentru coordonarea unui student-doctorand la studii cu frecvență redusă.
	 10.2. Remunerarea se efectuează lunar, prin transfer la contul cardului bancar al salariatului,  în temeiul ordinului rectorului cu privire la remunerarea conducătorilor de doctorat elaborat în baza ordinului de înmatriculare și promovare a studentului-doctorand la următorul an de studii. 
10.3. Remunerarea salariaților pentru activitatea de coordonare a studenților-doctoranzi înmatriculați la taxă, se va efectua în cazul în care studentul-doctorand își va onora obligațiunile financiare conform contractului de studii. 
10.4. În perioadele de grație și de întrerupere a studiilor, conducătorul științific nu este remunerat.
11. Prevederi generale:
11.1. Prezentul Contract individual de muncă nu poate fi modificat (completat) decât printr-un acord suplimentar semnat de părţi, care se anexează la contract şi este parte integrantă a acestuia.
11.2. Încetarea prezentului Contract individual de muncă este posibilă numai în cazurile şi în condiţiile prevăzute de Codul muncii. 
11.3. Litigiile individuale de muncă care vor apărea pe durata acţiunii prezentului Contract individual de muncă, vor fi soluţionate în modul stabilit de Codul muncii şi de alte acte normative.
11.4. Prezentul Contract individual de muncă este întocmit în două exemplare, având aceeaşi putere juridică, unul dintre care se păstrează la Angajator, iar cel de-al doilea –  la Salariat.

